— 298 — 



mere Slægtskab med Rhodoraceerne end med Ericaceerne. Saa- 

 ledes Tilstedeværelsen af Knopskæl og Mangelen af hornformede 

 Vedhæng paa Støvknapperne, der ogsaa hos Loiseleuria aabner 

 sig ved Længdespalter. En enkelt Kreds af Støvblade findes hos 

 Azalea og Loiseleuria, hvilken sidste Slægt tillige kan have 3-tallig 

 Frugtknude. Et større Antal Frugtblade end Kronblade findes 

 kun hos Rhodoraceerne. De til Gruppen Phyllodoceae hørende 

 Slægter Ledothamnus og Leiophyllum har fribladet Krone og Støv- 

 knapper, der aabner sig ved Længdespalter; hos Leiophyllum er 

 tillige Støvtraadene længere end Kronen, hvilket Forhold peger 

 hen mod de hos Empetrum forekommende lange Støvtraade, som 

 er karakteristiske for anemophile Blomster. Hos Leiophyllum er 

 Frugten ogsaa (2 — )3-tallig. 



Hele Gruppen Ledeae er frikronbladet; af de dertil hørende 

 Slægter har Elliottia een- frøede Rum ligesom Empetrum-, til 

 samme Slægt regnes undertiden Tripetaleia, som i denne Forbin- 

 delse er særlig interessant ved at være 3-tallig gennem alle 

 Kranse med Undtagelse af Bægeret. Naar undtages de Forskel- 

 ligheder, som er fremkommet ved den hos Tripetaleia forekom- 

 mende Obdiplostemoni, er der en iøjnefaldende Lighed mellem 

 Diagrammet af Corema (Fig. 20) og Tripetaleia (Fig. 18). 



Den 3-tallige Blomst i Forbindelse med Særkønnethed er det, 

 som har bevirket, at Empetrum er blevet betragtet som beslægtet 

 med Euphorbiaceerne, fra hvilke Empetraceerne dog især afviger 

 ved en ganske anden Ægform (Warming). Rudimenterne af det 

 andet Køn viser dog, at ogsaa Empetraceernes særkønnede Blom- 

 ster er reducerede, tvekønnede Blomster med 2 Kredse af Støv- 

 blade. 



Det har saaledes vist sig, at Empetraceerne ikke blot ligner 

 visse Rhodoraceer i det rent Ydre; men at denne Lighed strækker 

 sig til de fineste cytologiske Enkeltheder (Samuelsson), saaledes 

 at Empetraceerne vilde kunne henregnes til Rhodoraceae. Men 

 af rent praktiske Grunde vil det dog være rimeligt at samle Em- 

 petraceerne i en egen Familie, der i Systemet stilles i 

 Rhodoraceernes umiddelbare Nærhed som en biologisk 

 afvigendé Type. 



